CELEX: 32017R1085
Language: hr
Date: 2017-06-19 00:00:00
Title: Provedbena uredba Komisije (EU) 2017/1085 оd 19. lipnja 2017. o izmjeni Uredbe (EZ) br. 891/2009 o otvaranju i predviđanju upravljanja određenim carinskim kvotama Zajednice u sektoru šećera

20.6.2017   
            
            
               HR
            
            
               Službeni list Europske unije
            
            
               L 156/19
            
         PROVEDBENA UREDBA KOMISIJE (EU) 2017/1085
   оd 19. lipnja 2017.
   o izmjeni Uredbe (EZ) br. 891/2009 o otvaranju i predviđanju upravljanja određenim carinskim kvotama Zajednice u sektoru šećera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
   budući da:
   
               (1)
            
            
               Sporazum u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (2) („Sporazum”) potpisan je 25. studenoga 2016. Potpisivanje Sporazuma u ime Europske unije odobreno je Odlukom Vijeća (EU) 2016/1995 (3), a njegovo je sklapanje odobreno Odlukom Vijeća (EU) 2017/730 (4).
            
         
               (2)
            
            
               U skladu s uvjetima Sporazuma Europska unija treba dodati 78 000 tona postojećoj carinskoj kvoti EU-a dodijeljenoj Brazilu za „sirovi šećer od šećerne trske, za rafiniranje”, tarifnih oznaka 1701 13 10 i 1701 14 10, uz zadržavanje sadašnje stope unutar kvote od 98 EUR po toni, te dodati 36 000 tona postojećoj carinskoj kvoti EU-a dodijeljenoj Brazilu u okviru dijela „Bilo koja treća zemlja” za „sirovi šećer od šećerne trske, za rafiniranje”, tarifnih oznaka 1701 13 10 i 1701 14 10, uz zadržavanje sadašnje stope unutar kvote od 98 EUR po toni.
            
         
               (3)
            
            
               U pogledu količine od 78 000 tona dodijeljene Brazilu u okviru carinske kvote EU-a Sporazumom se nadalje predviđa da Europska unija autonomno primjenjuje stopu unutar kvote od najviše 11 EUR po toni u prvih šest godina razdoblja tijekom kojeg je ta količina dostupna i stopu unutar kvote od najviše 54 EUR po toni u sedmoj godini tog razdoblja.
            
         
               (4)
            
            
               Uredbom Komisije (EZ) br. 891/2009 (5) utvrđuje se otvaranje i predviđanje upravljanja carinskim kvotama Zajednice u sektoru šećera, uključujući carinske kvote za uvoz iz Brazila i „bilo koje treće zemlje”. Radi primjene carinskih kvota za šećer utvrđenih u Sporazumu potrebno je tu Uredbu na odgovarajući način izmijeniti.
            
         
               (5)
            
            
               Predložene izmjene trebale bi se početi primjenjivati od datuma stupanja na snagu Sporazuma.
            
         
               (6)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Uredba (EZ) br. 891/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od dana stupanja na snagu Sporazuma.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Sporazum u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (SL L 108, 26.4.2017., str. 3.).
   
      (3)  Odluka Vijeća (EU) 2016/1995 od 11. studenoga 2016. o potpisivanju, u ime Europske unije, Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (SL L 308, 16.11.2016., str. 1.).
   
      (4)  Odluka Vijeća (EU) 2017/730 od 25. travnja 2017. o sklapanju Sporazuma u obliku razmjene pisama između Europske unije i Savezne Republike Brazila na temelju članka XXIV. stavka 6. i članka XXVIII. Općeg sporazuma o carinama i trgovini (GATT) iz 1994. u pogledu izmjene koncesija u rasporedu Republike Hrvatske u okviru njezina pristupanja Europskoj uniji (SL L 108, 26.4.2017., str. 1.).
   
      (5)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).
   
      PRILOG
      U Prilogu I. Uredbi (EZ) br. 891/2009 dio I.: „Šećer po povlasticama CXL” zamjenjuje se sljedećim:
      
         
            „Dio I.: Šećer po povlasticama CXL
         
         
                     Treća zemlja
                  
                  
                     Redni broj
                  
                  
                     Oznaka KN
                  
                  
                     Količine (u tonama)
                  
                  
                     Tarifna stopa u okviru kvote (EUR/tona)
                  
               
                     Australija
                  
                  
                     09.4317
                  
                  
                     1701 13 10  i 1701 14 10 
                  
                  
                     9 925 
                  
                  
                     98
                  
               
                     Kuba
                  
                  
                     09.4319
                  
                  
                     1701 13 10  i 1701 14 10 
                  
                  
                     68 969 
                  
                  
                     98
                  
               
                     Bilo koja treća zemlja
                  
                  
                     09.4320
                  
                  
                     1701 13 10  i 1701 14 10 
                  
                  
                     289 977  (1)
                     
                  
                  
                     98
                  
               
                     Indija
                  
                  
                     09.4321
                  
                  
                     1701 
                  
                  
                     10 000 
                  
                  
                     0
                  
               
            
         
                     Treća zemlja
                  
                  
                     Redni broj
                  
                  
                     Oznaka KN
                  
                  
                     Tržišna godina
                  
                  
                     Količine (u tonama)
                  
                  
                     Tarifna stopa u okviru kvote (EUR/tona)
                  
               
                     Brazil
                  
                  
                     09.4318
                  
                  
                     1701 13 10  i 1701 14 10 
                  
                  
                     2016./2017. do 2023./2024.
                  
                  
                     334 054 
                  
                  
                     98
                  
               
                     09.4318
                  
                  
                     1701 13 10  i 1701 14 10 
                  
                  
                     od
                     2024./2025.
                  
                  
                     412 054 
                  
                  
                     98
                  
               
                     09.4329
                  
                  
                     1701 13 10  i 1701 14 10 
                  
                  
                     2016./2017.
                  
                  
                     19 500 
                  
                  
                     11
                  
               
                     2017./2018.
                  
                  
                     78 000 
                  
                  
                     11
                  
               
                     2018./2019.
                  
                  
                     78 000 
                  
                  
                     11
                  
               
                     2019./2020.
                  
                  
                     78 000 
                  
                  
                     11
                  
               
                     2020./2021.
                  
                  
                     78 000 
                  
                  
                     11
                  
               
                     2021./2022.
                  
                  
                     78 000 
                  
                  
                     11
                  
               
                     2022./2023.
                  
                  
                     58 500 
                  
                  
                     11
                  
               
                     09.4330
                  
                  
                     1701 13 10  i 1701 14 10 
                  
                  
                     2022./2023.
                  
                  
                     19 500 
                  
                  
                     54
                  
               
                     2023./2024.
                  
                  
                     58 500 
                  
                  
                     54”
                  
               
      
         (1)  Za tržišnu godinu 2016./2017. količina iznosi 262 977 tona.